ai4bharat/Pralekha huggingface dataset:
প্রধানমন্ত্রীরদপ্তর
বিহারের উন্নয়নে যোগাযোগ ব্যবস্থার উপর গুরুত্ব দিয়ে দ্বারভাঙা বিমানবন্দর চালু করায় প্রধানমন্ত্রী সন্তোষ প্রকাশ করেছেন
নতুন দিল্লি, ২৩শে জুলাই, ২০২১
প্রধানমন্ত্রী শ্রী নরেন্দ্র মোদী বিহারের উন্নয়নে যোগাযোগ ব্যবস্থার উপর গুরুত্ব দিয়ে দ্বারভাঙা বিমানবন্দর চালু করায় সন্তোষ প্রকাশ করেছেন।
বিমানবন্দর ব্যবহারকারী এক যাত্রীর ট্যুইট বার্তায় প্রতিক্রিয়া জানিয়ে প্রধানমন্ত্রী বলেছেন, “
জেনে খুশি হলাম !
বিমান পরিবহনের মাধ্যমে যতটা সম্ভব যোগাযোগ ব্যবস্থার উন্নতি ঘটানো যায় এবং স্বাচ্ছন্দ্য দেওয়া যায়, আমরা তার জন্য কাজ করে চলেছি।
বিহারের উন্নয়নে দ্বারভাঙা বিমানবন্দর গুরুত্বপূর্ণ ভূমিকা নেবে।“
CG/CB
(Visitor Counter : 109
প্রধানমন্ত্রীরদপ্তর
ভারতের ইতিহাসে সর্ববৃহৎ কয়লা উৎপাদনের কথা স্বীকার করলেন প্রধানমন্ত্রী
নয়াদিল্লি, ৩ এপ্রিল, ২০২৩
ভারতের ইতিহাসে সর্ববৃহৎ কয়লা উৎপাদনে সন্তোষ প্রকাশ করেছেন প্রধানমন্ত্রী শ্রী নরেন্দ্র মোদী।
কেন্দ্রীয় কয়লা ও খনি মন্ত্রী শ্রী প্রহ্লাদ যোশীর এক ট্যুইটের প্রত্যুত্তরে প্রধানমন্ত্রী ট্যুইট করে বলেন :
“অর্থনৈতিক শ্রীবৃদ্ধির ক্ষেত্রে এ হল এক অসাধারণ সাফল্য।”
PG/AB/DM
(
বস্ত্রমন্ত্রক
বস্ত্র মন্ত্রক প্রযুক্তি বস্ত্রের জন্য একটি সমর্পিত রপ্তানী প্রসার পরিষদ গঠনের প্রস্তাবের আমন্ত্রণ জানাল
নয়াদিল্লী, ৩ ডিসেম্বর, ২০২০
বস্ত্র মন্ত্রক পয়লা ডিসেম্বর ২০২০ তারিখের জন বিজ্ঞপ্তি মোতাবেক একটি সমর্পিত এক্সপোর্ট প্রমোশন কাউন্সিল গঠনের প্রস্তাবের আমন্ত্রণ জানাল। কোম্পানী আইন অথবা সোস্যাইটি রেজিস্ট্রেশন আইনে নথিভুক্ত রপ্তানী সংঘ এবং বাণিজ্যিক সংস্থাগুলিকে প্রস্তাব দিতে বলা হয়েছে ১৫ই ডিসেম্বর ২০২০র মধ্যে।
আন্তর্জাতিক বাণিজ্য প্রসার উন্নয়নের ক্ষেত্রে কেন্দ্রীয় সরকারের সব নির্দেশ মানতে হবে পরিষদকে এবং সময়ে সময়ে বৈদেশিক বাণিজ্যিক ডিরেক্টরেট জেনারেল চিহ্নিত এবং বিজ্ঞাপিত আইটিসি ধারার প্রসারের জন্য দায়ী থাকতে হবে।
অর্থ বিষয়ক ক্যাবিনেট কমিটি ২৬শে ফেব্রুয়ারি ২০২০র বৈঠকে ন্যাশনাল টেকনিক্যাল টেক্সটাইলস মিশন স্থাপনে অনুমোদন দেয় ১৪৮০ কোটি টাকা লগ্নিতে, সারা বিশ্বে দেশকে টেকনিক্যাল টেক্সটাইলসে নেতৃত্বের স্থানে নিয়ে যাওয়ার লক্ষ্যে। মিশন রূপায়নের মেয়াদ ৪ বছর। ২০২০-২১ থেকে ২০২৩-২৪। ন্যাশনাল টেকনিক্যাল টেক্সটাইলস মিশনের অন্যতম উপাদানের অংশ হল টেকনিক্যাল টেক্সটাইলসের জন্য এক্সপোর্ট প্রমোশন কাউন্সিল গঠন।
টেকনিক্যাল টেক্সটাইলস বস্ত্র শিল্পের ভবিষ্যৎ শিল্প এবং সুন্দর বিভাগ, যা কৃষি, সড়ক, রেললাইন, খেলাধূলায় ব্যবহারের জামা, স্বাস্থ্য এক দিকে,অন্যদিকে বুলেট প্রুফ জ্যাকেট, অগ্নি প্রতিরোধী জ্যাকেট, অতি উচ্চতায় যুদ্ধকালীন পোশাক, মহাকাশ পর্যন্ত বিভিন্ন ক্ষেত্রে ব্যবহার করা যায়।
ক্রেতা, খাদ্যএবংগণবন্টনমন্ত্রক
পুষ্টিগুণে সমৃদ্ধ চালের বন্টন কর্মসূচি রূপায়ণে কাঙ্খিত গুণমান বজায় রাখতে আদর্শ কার্যপরিচালন প্রণালী জারি
নয়াদিল্লি, ২০ মে, ২০২২
কেন্দ্রীয় খাদ্য ও গণবন্টন মন্ত্রক অপুষ্টি, রক্তাল্পতা ও মাইক্রোনিউট্রিয়েন্ট ঘাটতিগুলি দূর করতে পুষ্টিগুণে সমৃদ্ধ চালের বন্টন কর্মসূচি রূপায়ণে নিরলস কাজ করে চলেছে। দপ্তরের মজুত ও গবেষণা শাখা বিভিন্ন সামাজিক নিরাপত্তা কর্মসূচির মাধ্যমে বন্টনের জন্য চাল সংগ্রহ থেকে সেগুলিকে পৌষ্টিক উপাদানে সমৃদ্ধ করার সমগ্র প্রক্রিয়ায় যাতে আদর্শ গুণমান বজায় থাকে – তা তদারকি করছে। অভ্যন্তরীণ সরবরাহ-শৃঙ্খলের মাধ্যমে সমগ্র কর্মসূচির মসৃণ রূপায়ণে ও কাঙ্খিত গুণমান বজায় রাখতে দপ্তর একটি আদর্শ কার্যপরিচালন প্রণালী প্রস্তুত করে। এই প্রণালী গত মার্স মাসে জারি করা হয়েছে।
পুষ্টিগুণে সমৃদ্ধ চালের কাঙ্খিত গুণমান বজায় রাখতে কার্যপরিচালন প্রণালীতে সংশ্লিষ্ট সবপক্ষের প্রতিটি পর্যায়ে ভূমিকা ও দায়িত্ব পালনের কথা সুস্পষ্টভাবে উল্লেখ করা হয়েছে।
দপ্তর একদিকে যখন সংশ্লিষ্ট সবপক্ষের ভূমিকা ও দায়িত্ব স্থির করে দিয়েছে, তখন ভারতের খাদ্য সুরক্ষা ও গুণমান কর্তৃপক্ষ  সমগ্র কর্মসূচিটি রূপায়ণে গুরুত্বপূর্ণ ভূমিকা পালন করছে। এই কর্তৃপক্ষ ২০১৮’র খাদ্য সুরক্ষা গুণমান  আইন এবং ২০১১’র খাদ্য সুরক্ষা ও গুণমান  নিয়ন্ত্রণ বিধির মাধ্যমে চাল সহ পুষ্টিগুণে সমৃদ্ধ খাদ্য পণ্যের আদর্শ গুণমান বিজ্ঞাপ্তিত করেছে। এফএসএসএআই রাজ্যের এক্তিয়ারে থাকা ন্যাশনাল অ্যাক্রিডিটেশন বোর্ড ফর টেস্টিং অ্যান্ড ক্যালিবারেশন ল্যাবরেটরিজ স্বীকৃত পরীক্ষণাগারগুলির তালিকা প্রস্তুত করছে, যারা পুষ্টিগুণে সমৃদ্ধ চালের গুণমান যাচাইয়ের কাজ করবে।
উল্লেখ করা যেতে পারে, রাইস ফর্টিফিকেশন বা চালকে পুষ্টিগুণে সমৃদ্ধ করা এমন একটি প্রক্রিয়া, যেখানে আয়রণ, ফলিক অ্যাসিড এবং ভিটামিন বি-১২’র মতো মাইক্রোনিউট্রিয়েন্ট উপাদান সংযোজন করা হয়। এ ধরনের চাল রক্তাল্পতার সমস্যা দূর করতে অত্যন্ত কার্যকর এবং এক ব্যয় সাশ্রয়ী কৌশল।
CG/BD/SB
(Visitor Counter : 102
স্বাস্থ্যওপরিবারকল্যাণমন্ত্রক
আয়ুষ্মান ভারত প্রকল্পের সুবিধা প্রান্তিক মানুষের কাছে পৌঁছে দেওয়ার জন্য সর্বতোভাবে প্রয়াস চালানো হবে : শ্রী চৌবে
স্বাস্থ্য ও পরিবার কল্যাণ মন্ত্রকের প্রতিমন্ত্রী হিসাবে দায়িত্বভার গ্রহণ করতে নির্মাণ ভবনে মেট্রো করে পৌঁছলেন শ্রী অশ্বিনী কুমার চৌবে
নির্মাণ ভবনে আজ স্বাস্থ্য ও পরিবার কল্যাণ মন্ত্রকের প্রতিমন্ত্রী হিসাবে দায়িত্বভার গ্রহণ করলেন শ্রী অশ্বিনী কুমার চৌবে। তিনি মেট্রো করে নির্মাণ ভবনের কাছে মেট্রো স্টেশনে পৌঁছন এবং সেখান থেকে পায়ে হেঁটে তিনি মন্ত্রকে উপস্থিত হন। দায়িত্বভার গ্রহণের আগে তিনি নির্মাণ ভবন চত্বরে পাঁচটি বৃক্ষ রোপণ করেন।
দায়িত্বভার গ্রহণের পর, প্রধানমন্ত্রী শ্রী নরেন্দ্র মোদীকে ধন্যবাদ জানিয়ে শ্রী চৌবে বলেন, আয়ুষ্মান ভারত প্রকল্পকে বাস্তবায়িত করতে এবং তার সুফল প্রান্তিক মানুষের কাছে পৌঁছে দিতে সর্বতোভাবে প্রয়াস চালানো হবে। এখনও যাঁরা এই প্রকল্পের আওতার বাইরে রয়েছেন, তাঁদেরকেও এর আওতায় নিয়ে আসার কর্মসূচি নিয়েছে কেন্দ্রীয় সরকার। শ্রী চৌবে বলেন ‘সর্বে সন্তু নিরাময়’ – এর অর্থই হ’ল ‘সকলের জন্য সুস্বাস্থ্য’। সরকার এই নীতি কার্যকর করতে প্রচেষ্টা চালাচ্ছে। তিনি আরও বলেন, প্রধানমন্ত্রী শ্রী নরেন্দ্র মোদী নতুন ভারত গঠনের যে লক্ষ্য নিয়েছেন, সেখানে আমাদের দায়িত্ব হ’ল একযোগে কাজ করে ‘নতুন ভারত, সুস্থ ভারত’ গঠনের স্বপ্নকে বাস্তবায়িত করা। তিনি মনে করেন, পরিবেশ রক্ষা হলেই আমাদের স্বাস্থ্য সুরক্ষিত হবে। এর জন্য তিনি স্বচ্ছ ও সবুজ পরিবেশ গঠনের জন্য বৃক্ষরোপণের ওপর জোর দেন। তিনি বলেন, শরীরকে সুস্থ রাখতে প্রতিদিন সকলের হাঁটা অথবা ২০ থেকে ৩০ মিনিট সাইকেল চালানো উচিত।
(Visitor Counter : 93
প্রধানমন্ত্রীরদপ্তর
জন্মাষ্টমী উপলক্ষে সবাইকে প্রধানমন্ত্রীর শুভেচ্ছা
নয়াদিল্লি, ৭ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী জন্মাষ্টমী উপলক্ষে আজ সবাইকে শুভেচ্ছা জানিয়েছেন।
শ্রী মোদী বলেছেন, শ্রদ্ধা ও ভক্তির এই পবিত্র দিনটি মানুষের জীবনে নতুন আনন্দ এবং শক্তি নিয়ে আসবে।
এক্স পোস্টে প্রধানমন্ত্রী লিখেছেন:
“জন্মাষ্টমীর অনেক অনেক শুভেচ্ছা। শ্রদ্ধা আর ভক্তির এই উৎসবে আমার পরিবার-পরিজনদের সবার জীবনে নতুন শক্তি এবং নতুন উৎসাহের সঞ্চার করুক, এই কামনা করি। জয় শ্রীকৃষ্ণ!”
(AC/MP /NS
আবাসনএবংশহরাঞ্চলেরদারিদ্র্যদূরীকরণমন্ত্রক
আবাসন ও শহরাঞ্চল বিষয়ক মন্ত্রক ইন্ডিয়া সাইকেল ফর চেঞ্জ স্টেজ-১ প্রতিযোগিতায় জয়ী শহরগুলির তালিকা প্রকাশ করেছে
নয়াদিল্লি, ২৮ জুলাই, ২০২১
কেন্দ্রীয় সরকার মর্যাদাপূর্ণ ভারতের অগ্রণী ১১টি শহরের নাম ইন্ডিয়াজ টপ ১১ সাইক্লিং পায়োনিয়রন হিসাবে প্রকাশ করেছে। ইন্ডিয়া সাইকেল ফর চেঞ্জ প্রতিযোগিতার প্রথম পর্বের পরবর্তী স্টেজে উত্তীর্ণ হওয়ার ক্ষেত্রে এই পুরস্কারের বড় তৎপর্য রয়েছে। ইন্ডিয়া সাইকেল ফর চেঞ্জ প্রতিযোগিতায় সারা দেশের ১০৭টি শহর বিভিন্ন পরিবেশ-বান্ধব উদ্যোগ সম্পর্কে পারস্পরিক ধ্যান-ধারণা বিনিময়ের জন্য এগিয়ে এসেছে। এ বছরের গোড়ায় প্রথম ২৫টি শহরের যে তালিকা প্রকাশিত হয়েছিল তার মধ্য থেকে জাতীয় ও আন্তর্জাতিক স্তরের পরিবহণ বিশেষজ্ঞরা প্রথম ১১টি শহরকে পুরস্কারের জন্য মনোনীত করেছেন। পুরস্কার হিসাবে প্রত্যেকটি শহর ১ কোটি টাকা করে পাবে। এছাড়াও, আরও ৪টি শহর উদ্ভাবনমূলক উদ্যোগ গ্রহণের জন্য বিশেষ প্রশংসিত হয়েছে।
আজ অনলাইনে এক অনুষ্ঠানে আবাসন ও শহরাঞ্চল বিষয়ক মন্ত্রকের সচিব শ্রী দুর্গাশঙ্কর মিত্র পুরস্কার জয়ী প্রথম ১১টি শহরের তালিকা প্রকাশ করেন। অনুষ্ঠানে কেন্দ্রীয় ও রাজ্য সরকারগুলির আধিকারিকরা ছাড়াও ইন্ডিয়া সাইকেল ফর চেঞ্জ প্রতিযোগিতায় অংশগ্রহণকারী সব শহরের অংশীদারও উপস্থিত ছিলেন। প্রথম ১১টি শহরের নাম প্রকাশের পাশাপাশি, ভার্চ্যুয়াল পদ্ধতিতে আয়োজিত এই অনুষ্ঠানে প্রথম চ্যালেঞ্জ রিপোর্ট প্রকাশ করা হয় এবং একটি অনলাইন প্রদর্শনীর মাধ্যমে শহরগুলির পরিবেশ-বান্ধব উদ্যোগ তুলে ধরা হয়। প্রতিযোগিতার দ্বিতীয় পর্ব অগাস্ট মাসে শুরু হবে বলেও মন্ত্রকের পক্ষ থেকে ঘোষণা করা হয়েছে। এই প্রতিযোগিতায় অংশগ্রহণের জন্য সমস্ত স্মার্ট সিটির পাশাপাশি, রাজ্য/কেন্দ্রশাসিত অঞ্চলের রাজধানী শহর এবং ৫ লক্ষেরও বেশি জনসংখ্যাবিশিষ্ট শহরগুলিকে অংশগ্রহণে আহ্বান জানানো হয়েছে।
ভারতের প্রথম ১১টি সাইক্লিং পায়োনিয়র শহরগুলি  হ’ল – ব্যাঙ্গালুরু ; ভুবনেশ্বর ; চন্ডীগড় ; কোহিমা ; নাগপুর ; নিউটাউন কলকাতা ; পিম্প্রি চিনচাঁদ ; রাজকোট ; সুরাট ; ভদোদরা  এবং ওয়ারাঙ্গল ।
CG/BD/SB
(Visitor Counter : 117
প্রধানমন্ত্রীরদপ্তর
প্রধানমন্ত্রী কেভাড়িয়ায় প্রযুক্তি নিদর্শন-স্থলের উদ্বোধন করলেন
নয়াদিল্লি, ৩১ অক্টোবর, ২০১৯
প্রধানমন্ত্রী শ্রী নরেন্দ্র মোদী আজ গুজরাটের কেভাড়িয়ায় প্রযুক্তি নিদর্শন-স্থলের উদ্বোধন করেন। এখানে পুলিশ ও আধা-সামরিক বাহিনীর ব্যবহৃত বিভিন্ন আধুনিক প্রযুক্তির নিদর্শনের পাশাপাশি, একাধিক মারাত্মক অস্ত্রের প্রদর্শনীও রয়েছে।
সিআইএসএফ, সিআরপিএফ, বিএসএফ, এনএসজি এবং একাধিক পুলিশ বাহিনীর পক্ষ থেকে অসামরিক বিমানবন্দরের নিরাপত্তা, নিরাপত্তা বাহিনীগুলির আধুনিকীকরণ, ডিজিটাল উদ্যোগ সহ বিভিন্ন বিষয়ের সঙ্গে জড়িত আধুনিক প্রযুক্তির নিদর্শন রাখা হয়েছে।
সিআইএসএফ – এর পক্ষ থেকে বিমানবন্দরগুলিতে মুখাবয়ব যাচাই প্রযুক্তি সহ অন্যান্য আধুনিক প্রযুক্তি তুলে ধরা হয়েছে। জাতীয় নিরাপত্তা বাহিনী এনএসজি-র পক্ষ থেকে বিভিন্ন ধরনের নিরাপত্তা সংক্রান্ত সামগ্রী, আধুনিক অস্ত্রশস্ত্র, দূর-নিয়ন্ত্রিত যান ও সাজসরঞ্জামের নিদর্শন রয়েছে।
কেন্দ্রীয় স্বরাষ্ট্র মন্ত্রক এই প্রদর্শনীতে যে কোনও ধরনের আপৎকালীন পরিস্থিতি মোকাবিলায় একক নম্বর হিসাবে ১১২ নম্বরে ফোন করার সুবিধা তুলে ধরেছে। এছাড়াও, মন্ত্রকের পক্ষ থেকে যৌন হেনস্থাকারীদের বিভিন্ন বিবরণ সম্বলিত জাতীয় তথ্য ভাণ্ডার, ই-মুলাকাত এবং অন্যান্য ডিজিটাল উদ্যোগগুলি তুলে ধরা হয়েছে।
কেন্দ্রীয় সংরক্ষিত পুলিশ বাহিনী -র স্টলে এই বাহিনীর জওয়ানদের অসীম সাহসিকতা ও দেশ সেবার নিদর্শন-স্বরূপ প্রদেয় পদকগুলিকে রাখা হয়েছে। এই বাহিনীর প্রতিষ্ঠার পর থেকে সাহসিকতার নানা কাহিনী এবং যুদ্ধ ক্ষেত্রে স্মরণীয় ঘটনাগুলির কথাও প্রদর্শনীতে স্থান পেয়েছে।
এই উপলক্ষে প্রধানমন্ত্রী গুজরাট পুলিশের একটি প্রদর্শনীও ঘুরে দেখেন। প্রদর্শনীতে গুজরাট পুলিশের বিশ্বাস প্রকল্প ও আধুনিক প্রযুক্তির প্রয়োগের নিদর্শন রাখা হয়েছে। দিল্লি পুলিশ তাঁদের কাজকর্মে ডিজিটাল উদ্যোগগুলিকে তুলে ধরেছে। অন্যদিকে, জম্মু ও কাশ্মীর পুলিশ সুরক্ষা ও নিরাপত্তা সুনিশ্চিত করার কাজে ব্যবহৃত মোটর গাড়িগুলিকে প্রদর্শনীতে স্থান দিয়েছে।
CG/BD/SB
(Visitor Counter : 32
স্বাস্থ্যওপরিবারকল্যাণমন্ত্রক
মেডিকেলে স্নাতকোত্তর স্তরে আসন সংখ্যা বৃদ্ধি
নয়াদিল্লি, ২৬ জুন ২০১৯
কেন্দ্রীয় স্বাস্থ্য ও পরিবার কল্যাণ মন্ত্রক রাজ্য ও কেন্দ্রীয় সরকারি মেডিকেল কলেজে স্নাতকোত্তর স্তরে আসন সংখ্যা বৃদ্ধি করেছে। উত্তর – পূর্বাঞ্চল ও বিশেষ মর্যাদাসম্পন্ন রাজ্যের যে সমস্ত রাজ্য মেডিকেল কলেজ রয়েছে, সেখানে ৯০ : ১০ অনুপাতে এবং অন্যান্য রাজ্যের ৬০ : ৪০ অনুপাতে ১.২০ কোটি টাকা কেন্দ্রীয় সরকার বরাদ্দ করেছে। ২১টি রাজ্য ও কেন্দ্রশাসিত অঞ্চলে ৭২টি মেডিকেল কলেজে স্নাতকোত্তর স্তরে পর্যায় – ১ – এ নতুন ৪ হাজার ৫৮টি আসনের অনুমোদন দেওয়া হয়েছে। ৩টি রাজ্যের ৫টি সরকারি মেডিকেল কলেজে পর্যায় – ২ – এ ৯৮টি নতুন আসন তৈরি করা হয়েছে। ২০১৯ – ২০ শিক্ষাবর্ষের জন্য মেডিকেলের স্নাতকোত্তর স্তরে নতুন ২ হাজার ১৫৩টি আসনের অনুমোদন দেওয়া হয়েছে। সারা দেশে নতুন ২২টি এইমস্ হাসপাতাল তৈরির অনুমোদন দিয়েছে কেন্দ্রীয় সরকার। বিহারের পাটনা, ছত্তিশগড়ের রায়পুর, মধ্যপ্রদেশের ভোপাল, ওডিশার ভুবনেশ্বর, রাজস্থানের যোধপুর এবং উত্তরাঞ্চলের ঋষিকেশ – এই ৬টি এইমস্ হাসপাতালে কাজ শুরু হয়েছে।
রাজ্যসভায় মঙ্গলবার এক প্রশ্নের লিখিত জবাবে এই তথ্য দেন কেন্দ্রীয় স্বাস্থ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে।
CG/SS/SB
(Visitor Counter : 100
নয়াদিল্লি, ৭ ডিসেম্বর, ২০২১
নোটারি পেশায় নিয়ন্ত্রণের লক্ষ্যে সংসদের মাধ্যমে ১৯৫২-র নোটারিজ অ্যাক্ট কার্যকর হয়। নোটারিজ অ্যাক্ট, ১৯৫২-র বিভিন্ন ধারা ও বিধিনিষেধ অনুযায়ী কেন্দ্রীয় সরকার তথা রাজ্য সরকারগুলিকে নির্দিষ্ট যোগ্যতার ভিত্তিতেই নোটারি নিয়োগের ক্ষমতা দেওয়া হয়েছে।
নোটারিজ অ্যাক্ট, ১৯৫২-র বর্তমান ধারা ও বিধির আওতায় প্রাথমিক নিয়োগের পর নোটারি পেশার শংসাপত্র নবীকরণের শর্তাবলীর সংখ্যা সীমাবদ্ধ নয়। অবশ্য, ১৯৫৬-র নোটারিজ রুল অনুযায়ী কেন্দ্রীয় সরকারের পাশাপাশি রাজ্য সরকারগুলি নির্দিষ্ট সংখ্যক নোটারি নিয়োগ করতে পারে। অবশ্য, বেশ কয়েকটি বিষয় বিবেচনায় রেখে নোটারিদের নিয়োগ করা হয়। এই বিষয়গুলির মধ্যে রয়েছে কোনও একটি অঞ্চলের বাণিজ্যিক গুরুত্ব ও নোটারিদের চাহিদা প্রভৃতি। নির্দিষ্ট সংখ্যায় নোটারি নিয়োগের উদ্দেশ্যই হল এই পেশায় অতিরিক্ত সংখ্যক নোটারি নিয়ন্ত্রণ করা।
নোটারি পাবলিক হিসেবে উচ্চাকাঙ্ক্ষী তরুণ যোগ্য আইনজীবীদের সুযোগ করে দেওয়ার প্রয়োজনীয়তা দেখা দেওয়ায় তরুণ আইনজীবীরা এই পেশার সঙ্গে যুক্ত হতে পারবেন এবং আরও পারদর্শিতার সঙ্গে আইনি পরিষেবা দেবেন।
উপরোক্ত বিষয়গুলি বিবেচনায় রেখে প্রস্তাব করা হয়েছে যে, নোটারিদের সার্বিক মেয়াদ ১৫ বছরে সীমিত করতে। এর মধ্যে প্রাথমিক মেয়াদ হিসেবে পাঁচ বছর এবং পরবর্তী দুটি পাঁচ বছরে শংসাপত্রের দু’বার নবীকরণের নীতি রয়েছে। শংসাপত্র নবীকরণের নীতি সংক্ষিপ্ত করে তরুণ আইনজীবীদের নোটারি হিসেবে সেবা করার সুযোগ করে দিতেই এই পদক্ষেপ। অন্যদিকে, তরুণ আইনজীবীরা নোটারি হিসেবে নিযুক্ত হলে নোটারি পাবলিক পেশায় আরও পারদর্শিতা আসবে এবং কাজের সুযোগ বাড়বে।
নোটারিদের স্বার্থ সুরক্ষায় এবং শূণ্য পদের ঘাটতি দূর করতে প্রস্তাব করা হয়েছে যে, শংসাপত্র তৃতীয় বা তার বেশি বারের জন্য নবীকরণের সময় যে সমস্ত আবেদনপত্র পাওয়া যাবে এবং যে সমস্ত শংসাপত্রের বৈধতা নোটারিজ  আইন, ২০২১ কার্যকর হওয়ার আগে শেষ হবে, সেই সমস্ত ক্ষেত্রে সংশ্লিষ্ট শংসাপত্র আরও একবার নবীকরণের বিষয়ে বিবেচনা করা। এছাড়াও, যে সমস্ত নোটারি সার্টিফিকেট ইতিমধ্যেই নবীকরণ হয়েছে এবং নোটারিজ  আইন, ২০২১ কার্যকর হওয়ার আগেই জারি করা হয়েছে, সেগুলি সবই নবীকরণের মেয়াদ উত্তীর্ণ হওয়া পর্যন্ত বৈধ থাকবে।
যদি কোনও নোটারির বিরুদ্ধে পেশাগত ক্ষেত্রে অভিযোগ পাওয়ার পর তদন্তে দোষী সাব্যস্ত হন অথবা নোটারি হিসেবে কাজ করার জন্য সরকারের দেওয়া অধিকারকে লঙ্ঘন করেন, সেক্ষেত্রে ১৯৫২-র নোটারিজ আইনের ১০ নং ধারার আওতায় উপযুক্ত সরকারি কর্তৃপক্ষকে রেজিস্ট্রার অফ নোটারিজ থেকে সেই সমস্ত নোটারি পাবলিকের নাম বাদ দেওয়ার অধিকার দেওয়া হয়েছে। অবশ্য, এই আইনে আরও একটি সংস্থান রয়েছে এবং সেখানে বলা হয়েছে, কর্তব্যরত কোনও নোটারির বিরুদ্ধে অভিযোগ পাওয়া গেলেও তাঁর শংসাপত্র বাতিল হবে না। এমনকি, তদন্ত সম্পূর্ণ শেষ না হওয়া পর্যন্ত সংশ্লিষ্ট নোটারি তাঁর কাজ চালিয়ে যেতে পারবেন।
এই প্রেক্ষিতে প্রস্তাব করা হয়েছে যে, ১৯৫২-র নোটারি আইনে আরও কয়েকটি ধারা যুক্ত করা, যাতে উপযুক্ত সরকারি কর্তৃপক্ষ অভিযোগ প্রমাণিত হওয়া কোনও নোটারি পাবলিকের শংসাপত্র বাতিল করতে পারে। ১৯৫২-র নোটারি আইনে সংশোধনের উদ্দেশ্যই হল, সর্বাধিক দুটি মেয়াদ পর্যন্ত নোটারি শংসাপত্র নবীকরণ, যাতে তৃতীয়বার আর নবীকরণের সংস্থান না থাকে। এছাড়াও, উপযুক্ত সরকারি কর্তৃপক্ষকে পেশাগত কাজে ত্রুটি বা বিধিভঙ্গের জন্য নোটারি শংসাপত্র বাতিলের অধিকার দেওয়া।
প্রস্তাবিত ওই খসড়া আইনটি সম্পর্কে সংশ্লিষ্ট সব পক্ষের মতামত জানার জন্য কেন্দ্রীয় আইন বিষয়ক দপ্তরের ওয়েবসাইটে  আপলোড করা হয়েছে। মতামত জানানোর শেষদিন আগামী ১৫ ডিসেম্বর।
CG/BD/DM/
প্রধানমন্ত্রীরদপ্তর
উত্তরাখণ্ড সরকারের মন্ত্রী চন্দন রাম দাসের প্রয়াণে শোক প্রকাশ প্রধানমন্ত্রীর
নয়াদিল্লি, ২৬ এপ্রিল, ২০২৩
প্রধানমন্ত্রী শ্রী নরেন্দ্র মোদী উত্তরাখণ্ড সরকারের মন্ত্রী চন্দন রাম দাসের প্রয়াণে গভীর শোক প্রকাশ করেছেন।
প্রধানমন্ত্রী তাঁর ট্যুইটে বলেন :
“উত্তরাখণ্ড সরকারের মন্ত্রী চন্দন রাম দাসজির প্রয়াণে আমি মর্মাহত। উত্তরাখণ্ডের উন্নয়নে তাঁর বিশেষ উল্লেখযোগ্য ভূমিকা ছিল। জনগণের সেবায় নিয়োজিত ছিলেন তিনি। শোকসন্তপ্ত পরিবার ও তাঁর সমর্থকদের জানাই সমবেদনা। ওঁ শান্তি!”
PG/PM/DM/
(
অর্থমন্ত্রক
আয়করের পরিষেবা এবং এ বিষয়ে সচেতনতা গড়ে তোলার জন্য কলকাতায় করদাতা লাউঞ্জের উদ্বোধন
কলকাতা , ১৪ ডিসেম্বর, ২০১৯
করদাতাদের জন্য আয়কর দপ্তরের নানান পরিষেবার বিষয়ে জনসচেতনতা গড়ে তোলার লক্ষ্যে এবং প্রত্যক্ষ করের সম্বন্ধে আরো ভালো ধারণা মানুষের কাছে পৌছে দিতে ভারত আন্তর্জাতিক মেগা ট্রেড ফেয়ারে আজ একটি ‘করদাতা লাউঞ্জ’-এর উদ্বোধন করা হয়। কেন্দ্রীয় প্রত্যক্ষ কর পর্ষদের প্রিন্সিপাল ডিজি আইটি  শ্রীমতী আশা আগরওয়াল এর উদ্বোধন করেন। স্কুল কলেজের পড়ুয়াদের অর্থাৎ ভবিষ্যতের করদাতাদের করব্যবস্থার বিষয়ে সচেতন করে তুলতে এই লাউঞ্জ সাহায্য করবে। নতুনদিল্লী, মুম্বাই, ভুবনেশ্বর, আহমেদাবাদ, বারাণসী, বেঙ্গালুরু ও পাটনায় অতীতে এই ধরণের লাউঞ্জ গড়ে তোলা হয়েছে।
এই লাউঞ্জে যে সব সুবিধে পাওয়া যাবে, সেগুলি হল,
১, প্যানের দরখাস্ত ও আধার-প্যান সংযুক্তি সংক্রান্ত প্রশ্নের জবাব
২। বৈদ্যুতিন প্রক্রিয়ায় ফাইলিং ও ২৬ এ এস ফর্ম সংক্রান্ত প্রশ্নাবলী
৩। প্রদেয় করের থেকে ফেরতযোগ্য অর্থ পাওয়ার বিষয়
৪। বৈদ্যুতিক ভাবে এবং পুস্তিকা আকারে করপ্রদান সংক্রান্ত নানা তথ্য
৫। তরুণ প্রজন্মকে কর দেবার গুরুত্ব বোঝানোর লক্ষ্যে নানান প্রতিযোগিতা
৬। পথনাটিকা, প্রশ্নোত্তর প্রতিযোগিতা, কৌতুক অভিনয়ের মাধ্যমে করদেবার প্রয়োজনীয়তা এবং দেশ গড়ার কাজে করের অবদানের বিষয়ে জনসচেতনতা গড়ে তোলা
৭। বড়দের সঙ্গে আসা ছোটদের জন্য অঙ্কন প্রতিযোগিতা
এই লাউঞ্জে করদাতারা তাঁদের অভিজ্ঞতা জানাতে পারবেন। এটি করের বিষয়ে প্রচারের পাশাপাশি, কলকাতার নাগরিকদের কাছে আয়কর দপ্তরের পরিচিতি বাড়াতেও সাহায্য করবে।
SSS/CB
(Visitor Counter : 31
প্রধানমন্ত্রীরদপ্তর
৭ই মে, বুদ্ধপূর্ণিমার দিন প্রধানমন্ত্রী, অনলাইনের মাধ্যমে আন্তর্জাতিক স্তরে ভেসক উদযাপনে অংশ গ্রহণ করবেন
নতুন দিল্লি, ৬ মে, ২০২০
প্রধানমন্ত্রী শ্রী নরেন্দ্র মোদী, আগামীকাল ৭ই মে, বুদ্ধপূর্ণিমা উদযাপন অনুষ্ঠানে অংশ গ্রহণ করবেন।
কেন্দ্রীয় সংস্কৃতি মন্ত্রক, আন্তর্জাতিক স্তরে বৌদ্ধদের মহাসংগঠন ‘ইন্টারন্যাশনাল বুদ্ধিষ্ট কনফেডারেশন ’-র সঙ্গে যৌথ উদ্যোগে অনলাইনের মাধ্যমে প্রার্থনা সভার আয়োজন করবে। এই সভায়, সারা বিশ্বের বৌদ্ধ সংঘগুলির প্রধানরা যোগ দেবেন।
প্রধানমন্ত্রী শ্রী নরেন্দ্র মোদী, সকালে এই অনুষ্ঠানের মূল ভাষণটি দেবেন।
বিশ্বজুড়ে কোভিড – ১৯ মহামারীর প্রেক্ষিতে এবছর বুদ্ধপূর্ণিমার উদযাপন অনুষ্ঠানটি ভার্চুয়াল ভেসক দিবস হিসেবে পালন করা হবে।
কোভিড – ১৯ মহামারীর যুদ্ধে যারা প্রাণ হারিয়েছেন তাঁদের ছাড়াও প্রথম সারির যোদ্ধাদের এই অনুষ্ঠানে সম্মান জানানো হবে।
নেপালের লুম্বিনির পবিত্র উদ্যান, ভারতের বুদ্ধগয়ার মহাবোধী মন্দির, সারনাথের মূলগন্ধ কুটি বিহার, কুশীনগরের পরিনির্বাণ স্তুপ, শ্রীলঙ্কার ঐতিহাসিক অনুরাধাপুর স্তুপ চত্বরের রুয়ানওয়েলি মহা সেয়ার পিরিথ চানটিং, নেপালের নমো স্তুপেরস্বয়ম্ভু বৌধনাথ সহ বিভিন্ন বৌদ্ধ তীর্থ ক্ষেত্র থেকে একযোগে প্রার্থনা সভা অনলাইনের মাধ্যমে সরাসরি সম্প্রচারিত হবে।
কেন্দ্রীয় সংস্কৃতি ও পর্যটনমন্ত্রী, শ্রী প্রহ্লাদ সিং প্যাটেল, সংখ্যালঘু এবং যুববিষয়ক ও ক্রীড়া দপ্তরের প্রতিমন্ত্রী, শ্রী কিরেণ রিজিজু এই অনুষ্ঠানে যোগ দেবেন।
তথাগত গৌতম বুদ্ধের জন্ম, বোধিসত্ত্ব এবং মহাপরিনির্বাণ – এই তিনটি ঘটনাই ভেসক বুদ্ধপূর্ণিমার দিন ঘটেছিল।
(CG/CB/SFS
প্রধানমন্ত্রীরদপ্তর
আবু ধাবির যুবরাজ ও সংযুক্ত আরব আমিরশাহীর সশস্ত্র বাহিনীর ডেপুটি সুপ্রিম কমান্ডার শেখ মোহাম্মেদ বিন জায়েদ আল নাহিয়ানের সঙ্গে প্রধানমন্ত্রীর কথা
নতুনদিল্লি, ২৮শে জানুয়ারি, ২০২১
প্রধানমন্ত্রী শ্রী নরেন্দ্র মোদী আবু ধাবির যুবরাজ ও সংযুক্ত আরব আমিরশাহীর সশস্ত্র বাহিনীর ডেপুটি সুপ্রিম কমান্ডার শেখ মোহাম্মেদ বিন জায়েদ আল নাহিয়ানের সঙ্গে টেলিফোনে কথা বলেছেন।
উভয় নেতা এই অঞ্চলে কোভিড মহামারীর প্রভাব নিয়ে আলোচনা করেছেন। স্বাস্থ্য সঙ্কটের সময়েও ভারত ও সংযুক্ত আরব আমিরশাহীর মধ্যে সহযোগিতা বন্ধ না হওয়ায় তাঁরা সন্তোষ প্রকাশ করেছেন।
কোভিড পরবর্তী বিশ্বে ভারত ও সংযুক্ত আরব আমিরশাহীর মধ্যে অংশীদারীত্বকে আরো দৃঢ় করার বিষয়ে তাঁরা আলাপ আলোচনা ও সহযোগিতা বজায় রাখবেন বলে সহমত পোষণ করেছেন। এই প্রেক্ষিতে ব্যবসা বাণিজ্য ও বিনিয়োগের বিষয়ে আরো নানা সুযোগ নিয়ে তাঁরা আলোচনা করেছেন।
সংযুক্ত আরব আমিরশাহীতে বসবাসরত ভারতীয়দের কল্যাণে শেখ মোহাম্মেদ বিন জায়েদ আল নাহিয়ানের ব্যক্তিগত উদ্যোগের জন্য প্রধানমন্ত্রী বিশেষভাবে ধন্যবাদ জানিয়েছেন।
কোভিড সমস্যার খুব শীঘ্রই সমাধান হবে এবং অদূর ভবিষ্যতে তাঁরা পরস্পরের সঙ্গে সাক্ষাৎ করবেন বলে উভয় নেতা আশা প্রকাশ করেছেন।
অর্থমন্ত্রক
কেন্দ্রীয় সরকার রাজ্যগুলিকে জিএসটি ক্ষতিপূরণবাবদ ৩৬,৪০০ কোটি টাকা মঞ্জুর করেছে
নতুন দিল্লি, ৪ জুন, ২০২০
কোভিড-১৯ এর কারণে বর্তমান পরিস্থিতি পর্যালোচনা করে দেখা গেছে, যখন রাজ্য সরকারগুলির খরচের জন্য অর্থের প্রয়োজন, তখন তাদের অর্থ সংগ্রহের উপায়গুলি ক্ষতিগ্রস্থ হয়ছে। এই অবস্থায় কেন্দ্রীয় সরকার আজ ২০১৯এর ডিসেম্বর থেকে ২০২০'র ফেব্রুয়ারী পর্যন্ত রাজ্য / কেন্দ্রশাসিত অঞ্চলগুলিকে জিএসটি ক্ষতিপূরণবাবদ মোট ৩৬,৪০০ কোটি টাকা মঞ্জুর করেছে।
কেন্দ্রীয় সরকার ইতিমধ্যে ২০১৯'র এপ্রিল থেকে নভেম্বর পর্যন্ত রাজ্য / কেন্দ্রশাসিত অঞ্চলগুলিকে জিএসটি ক্ষতিপূরণবাবদ মোট ১,১৫,০৯৬ কোটি টাকা মঞ্জুর করেছে।
(CG/SS
যোগাযোগওতথ্যপ্রযুক্তিমন্ত্রক
একাদশ টেলিকম লিডারশিপ ফোরামে সি-ডট’কে ভয়েস অ্যান্ড ডেটা এক্সেলেন্স পুরস্কার দেওয়া হয়েছে
নয়াদিল্লি, ২৪ মার্চ, ২০২২
‘ভয়েস অ্যান্ড ডেটা’ আয়োজিত একাদশ টেলিকম লিডারশিপ ফোরামে কেন্দ্রীয় যোগাযোগ মন্ত্রকের টেলিযোগাযোগ দপ্তরের গবেষণা ও উন্নয়ন সংস্থা সেন্টার ফর ডেভেলপমেন্ট অফ টেলিম্যাটিক্স , ভয়েস অ্যান্ড ডেটা এক্সেলেন্স পুরস্কার পেয়েছে। এবারের ফোরামের মূল ভাবনা ছিল ‘এরা অফ কনভার্জেন্স’। সি-ডট কমন সার্ভিস প্ল্যাটফর্ম  উদ্ভাবন করার জন্য এই পুরস্কার পেয়েছে। সম্পূর্ণ দেশীয় প্রযুক্তিতে এই কমন সার্ভিস প্ল্যাটফর্ম তৈরি করা হয়েছে। অনুষ্ঠানে ভারতীয় টেলিযোগাযোগ সংস্থাগুলির শীর্ষ স্থানীয় কর্তাব্যক্তিরা উপস্থিত ছিলেন।
বর্তমানে ইন্টারনেটের দুনিয়ায় ক্যাপেক্স ও ওপেক্স প্রযুক্তি ব্যবহার করে তথ্যের আদান-প্রদান করা হয়। ক্যাপেক্স ও ওপেক্স ব্যবহার করে যে সমস্যাগুলি হয়, সিসিএসপি – সিডিওটি ব্যবহার করলে সেই সমস্যা হয় না। ইন্টারনেট ব্যবস্থাপনায় সিসিএসপি প্রযুক্তি প্রয়োগে শহরাঞ্চলে বিভিন কাজ করা যায়। স্মার্ট সিটিগুলি ‘মেশিন টু মেশিন’ এবং ‘ইন্টার অফ থিংস’ প্রযুক্তি ব্যবহার করে নাগরিকদের বিভিন্ন পরিষেবা দিয়ে থাকে। স্মার্ট সিটি মিশন স্থিতিশীল শহরাঞ্চলীয় ব্যবস্থাপনার জন্য সি-ডট – এর কমন সার্ভিস প্ল্যাটফর্ম সিসিএসপি ব্যবহার করে নাগরিকদের দৈনন্দিন জীবনে বিভিন্ন চাহিদা পূরণ করে। এর মধ্যে রয়েছে – মেধা-ভিত্তিক পরিবহণ ব্যবস্থাপনা, স্মার্ট পার্কিং, স্মার্ট সিটি লাইটিং এবং কঠিন বর্জ্য ব্যবস্থাপনা। সি-ডট – এর এক্সিকিউটিভ ডায়রেক্টর ড রাজকুমার উপাধ্যায় সম্পূর্ণ দেশীয় প্রযুক্তিতে নির্মিত সিসিএসটি প্ল্যাটফর্মের সঙ্গে যুক্ত তরুণ ও ইঞ্জিনিয়ার ও প্রযুক্তিবিদদের কাজের প্রশংসা করেছেন। তিনি বলেন, প্রধানমন্ত্রী শ্রী নরেন্দ্র মোদীর আত্মনির্ভর ভারত গড়ে তোলার ক্ষেত্রে এ ধরনের উদ্যোগ সহায়ক হবে।
CG/CB/SB
(Visitor Counter : 108
সারওরসায়নমন্ত্রক
বাণিজ্যিক মুনাফার সর্বোচ্চ সীমা বেঁধে দেওয়ায় ক্যান্সারের ওষুদের দাম উল্লেখযোগ্যভাবে কমেছে
নয়াদিল্লি, ২৮ ফেব্রুয়ারি, ২০১৯
ভারতে ক্যান্সারের প্রাদুর্ভাব ক্রমবর্ধমান। ২০০৪ সালে বছরে ৮ লক্ষ থেকে, ২০১৮-য় প্রায় ১৫ লক্ষ মানুষের ক্যান্সারে আক্রান্ত হওয়ার খবর পাওয়া গেছে। এর মধ্যে প্রায় দুই-তৃতীয়াংশ রোগী ক্যান্সারে আক্রান্ত হয়ে মারা গেলেও আনুমানিক ২২.৫ লক্ষ ক্যান্সার রোগী বর্তমানে চিকিৎসাধীন অবস্থায় বেঁচে রয়েছেন।
জাতীয় ওষুধ মূল্য নির্ধারণ কর্তৃপক্ষ  ২৬শে ফেব্রুয়ারি ওষুধের মূল্য নিয়ন্ত্রণ সংক্রান্ত বিশেষ ক্ষমতাবলে জনস্বার্থে ৪২টি তপশিল বহির্ভূত ক্যান্সার প্রতিরোধক ওষুধকে মূল্য নিয়ন্ত্রণ ব্যবস্থায় নিয়ে আসার সিদ্ধান্ত নিয়েছেন। ইতিমধ্যেই ২৭টি এই ধরণের তপশিলভুক্ত ক্যান্সার প্রতিরোধী ওষুধ মূল্য নিয়ন্ত্রণ ব্যবস্থার অধীনে রয়েছে। এর অতিরিক্ত হিসাবে ৪২টি ওষুধের মূল্য নিয়ন্ত্রণের লক্ষ্যে বিক্রয় মূল্যের ওপর সর্বোচ্চ ৩০ শতাংশ পর্যন্ত মুনাফার সীমা বেঁধে দিয়েছে। রাজ্যের ড্রাগ কন্ট্রোলার, ওষুধের স্টকিস্ট এবং খুচরো বিক্রেতাদেরকে এই নির্দেশ মেনে মূল্য হার নির্ধারণ করে এনপিপিএ-কে জানানোর জন্য বলা হয়েছে। এনপিপিএ থেকে প্রাপ্ত তথ্যে জানা গেছে যে ক্যান্সার প্রতিরোধী ১০৫টি ব্র্যান্ডের ওষুধের দাম ৮৫ শতাংশ পর্যন্ত এই সিদ্ধান্তের ফলে কমবে এবং বছরে ক্যান্সার রোগীদের মোট ২০০ কোটি টাকা সাশ্রয় হবে।
CG/PB/DM
(Visitor Counter : 98
প্রতিরক্ষামন্ত্রক
নৌ-বাহিনীর প্রধান অ্যাডমিরাল সুনীল লানবার আগামীকাল থেকে তিনদিনের থাইল্যান্ড সফর
নয়াদিল্লি, ১৬ এপ্রিল, ২০১৯
নৌ-বাহিনীর প্রধান অ্যাডমিরাল সুনীল লানবা আগামীকাল, ১৭ই এপ্রিল থেকে ১৯শে এপ্রিল পর্যন্ত থাইল্যান্ড সফর করবেন। নৌ-বাহিনী প্রধানের এই সফরের মূল উদ্দেশ্য নৌ-চলাচল ক্ষেত্রে ভারত ও থাইল্যান্ডের মধ্যে সম্পর্ককে সুদৃঢ় করা এবং প্রতিরক্ষা সহযোগিতার আরও নতুন নতুন ক্ষেত্র খুঁজে বের করা। সফরকালে অ্যাডমিরাল লানবা রয়্যাল থাই আর্মড ফোর্সেস-এর প্রধান জেনারেল পনপিপাত বেনিয়াস্রি, রয়্যাল থাই নেভি-র কম্যান্ডার-ইন-চিফ অ্যাডমিরাল লুয়েচাই রুডিত ও সে দেশের অন্যান্য উচ্চপদস্থ সরকারি আধিকারিকদের সঙ্গে দ্বিপাক্ষিক আলাপচারিতায় অংশ নেবেন। এর পাশাপাশি, অ্যাডমিরাল লানবা ব্যাঙ্কক-এ রয়্যাল থাই নেভি ও রয়্যাল থাই আর্মড ফোর্সেস-এর সদর দপ্তর এবং ফুকেটে থার্ড ন্যাভাল এরিয়া কম্যান্ডও পরিদর্শন করবেন।
প্রসঙ্গত, ভারতের সঙ্গে থাইল্যান্ডের বহু শতাব্দী প্রাচীন ঐতিহাসিক যোগাযোগ রয়েছে। দুই দেশের মধ্যে সরকারিভাবে কূটনৈতিক সম্পর্ক স্থাপিত হয়েছে ১৯৪৭ সালে। বিগত কয়েক বছরে ভারত ও থাইল্যান্ডের প্রতিরক্ষা ক্ষেত্রে সম্পর্ক এক নতুন মাত্রা পেয়েছে। ২০১২ সালের জানুয়ারিতে দুটি দেশের মধ্যে প্রতিরক্ষা ক্ষেত্রে সহযোগিতা সংক্রান্ত একটি মউ স্বাক্ষরিত হয়। প্রতি বছর উচ্চ পর্যায়ের আলাপ-আলোচনার মাধ্যমে দুটি দেশের মধ্যে প্রতিরক্ষা সংক্রান্ত সহযোগিতার উন্নতি ঘটে চলেছে। এই বার্ষিক আলাপ-আলোচনার সপ্তম সংস্করণ গত মার্চে নতুন দিল্লিতে অনুষ্ঠিত হয়েছে।
ভারতীয় নৌ-বাহিনী রয়্যাল থাই নেভি-র সঙ্গে বিভিন্ন ক্ষেত্রে সহযোগিতা করে থাকে, যার মধ্যে রয়েছে – কার্যপদ্ধতিগত আলাপচারিতা, প্রশিক্ষণমূলক আদানপ্রদান ও হাইড্রোগ্রাফিক সহযোগিতা। এই কর্মসূচিগুলি দু’দেশের নৌ-বাহিনীর আধিকারিকরা আলাপ-আলোচনার মাধ্যমে স্থির করে। গত মার্চ মাসে ব্যাঙ্ককে দু’দেশের নৌ-বাহিনীর আধিকারিকদের মধ্যে আলাপ-আলোচনার ১১তম সংস্করণ অনুষ্ঠিত হয়।
রয়্যাল থাই নেভি ইন্ডিয়ান ওশন ন্যাভাল সিম্পোজিয়াম -এরও সদস্য এবং এই প্রতিষ্ঠানের মানবিক সহযোগিতা ও বিপর্যয় ত্রাণ, নৌ-চলাচল ক্ষেত্রে নিরাপত্তা এবং তথ্য আদানপ্রদান ও ইন্টারঅপারেবিলিটি ক্ষেত্রে সক্রিয়ভাবে অংশগ্রহণ করে।
CG/SC/DM
(Visitor Counter : 88
রেলমন্ত্রক
ভারতীয় রেল সরকারি - বেসরকারি অংশীদারিত্বের ভিত্তিতে কেভাডিয়া রেলস্টেশনে একটি সুভেনিয়র বিপনী সহ আর্ট গ্যালারি গড়ে তুলেছে
নতুন দিল্লি, ২ নভেম্বর, ২০২১
স্ট্যাচু অফ ইউনিটি দেখতে আসা পর্যটকরা এবার কেভাডিয়া স্টেশনেই গুজরাটের সমৃদ্ধ সাংস্কৃতিক ঐতিহ্য উপলব্ধি করতে পারবেন। স্ট্যাচু অফ ইউনিটির কাছে পর্যটকদের জন্য আরও একটি আকর্ষণীয় কেন্দ্রবিন্দু হিসেবে পশ্চিম রেলের ভদোদরা ডিভিশন কেভাডিয়া রেলস্টেশনে সুভেনিয়র বিপনী সহ একটি আর্ট গ্যালারি বা শিল্প প্রদর্শশালা গড়ে তুলেছে। ভারতীয় রেল সরকারি - বেসরকারি অংশীদারিত্বের ভিত্তিতে পর্যটক আকর্ষণের এই কেন্দ্রটি গড়ে তুলেছে।
আধুনিক এই আর্ট গ্যালারিতে গুজরাট ও ভারতের বিভিন্ন শিল্প ও চারুকলার নিদর্শন রয়েছে। সম্পূর্ণ বেসরকারি উদ্যোগে এই আর্ট গ্যালারিটি পরিচালিত হবে। এমনকি, রেলের ভাড়া বহির্ভূত ২৪ লক্ষ ৭০ হাজার টাকা উপার্জন হবে। কেভাডিয়া রেলস্টেশনে গড়ে তোলা এই শিল্প প্রদর্শশালাটি স্ট্যাচু অফ ইউনিটি দেখতে আসা পর্যটকদের না কেবল গুজরাটের সমৃদ্ধ শিল্প সংস্কৃতি সম্পর্কে অবহিতই করবে, সেই সঙ্গে নর্মদা জেলার স্থানীয় আদিবাসী মানুষের কর্মসংস্থানের সুযোগ করে দেবে।
CG/BD/AS/
(Visitor Counter : 139